|  |
| --- |
| **ТАРИФА**  **ЗА ОСТВАРИВАЊЕ ПРАВА НА НАКНАДУ ЗА ЈАВНО САОПШТАВАЊЕ МУЗИЧКИХ ДЕЛА, ИНТЕРПРЕТАЦИЈА И ФОНОГРАМА У УГОСТИТЕЉСКИМ ОБЈЕКТИМА И ОБЈЕКТИМА ЗА ПРИРЕЂИВАЊЕ ИГАРА НА СРЕЋУ (РЕСТОРАНИ, КАФЕИ, КАФИЋИ, ИНТЕРНЕТ КАФЕИ, БАШТЕ, КИОСЦИ БРЗЕ ХРАНЕ КОЈИ ПОСЕДУЈУ ПРОСТОР ЗА СМЕШТАЈ ГОСТИЈУ, КЛАДИОНИЦЕ, КОЦКАРНИЦЕ, СПЛАВОВИ, ДИСКОТЕКЕ, КЛУБОВИ И ДРУГИ СЛИЧНИ ОБЈЕКТИ)**  *("Сл. гласник РС", бр. 114/2017)* |

**Члан 1**

Овом тарифом утврђује се висина и начин утврђивања ауторске накнаде и накнаде за интерпретаторе и произвођаче фонограма, коју корисници музичких дела, интерпретација и фонограма у Републици Србији плаћају по основу:

1. јавног саопштавања музичких дела, интерпретација и фонограма који се емитују са репертоара организација за колективно остваривање ауторског и сродних права;

2. јавног саопштавања музичких дела, интерпретација и фонограма са носача звука и носача звука и слике из репертоара организација за колективно остваривање ауторског и сродних права,

и то корисници који обављају угоститељску делатност и приређивање игара на срећу (ресторани, кафеи, кафићи, интернет кафеи, баште, киосци брзе хране који поседују простор за смештај гостију, кладионице, коцкарнице, сплавови, дискотеке, клубови и други слични објекти).

**Члан 2**

Поједини изрази употребљени у овој тарифи имају следеће значење:

1. Јавно саопштавање музичких дела, интерпретација и фонограма је:

а) јавно саопштавање музичких дела, интерпретација и фонограма који се емитују;

б) јавно саопштавање музичких дела, интерпретација и фонограма са носача звука и носача звука и слике.

2. Организације за колективно остваривање ауторског и сродних права (у даљем тексту: организације) су Организација музичких аутора Србије - Сокој, Мишарска 12-14, 11000, Београд (у даљем тексту: организација Сокој), Организација за колективно остваривање права интерпретатора - ПИ (у даљем тексту: ПИ), Мајке Јевросиме 38, 11000 Београд и Организација произвођача фонограма Србије - ОФПС (у даљем тексту: организација ОФПС) Масарикова 5/19, 11000 Београд.

3. Носиоци права су композитори, текстописци, аранжери, интерпретатори и произвођачи фонограма и лица која су у складу са законом стекла права аутора, интерпретатора и произвођача фонограма, које на основу закона и уговора заступају организације.

4. Корисници су физичка лица, предузетници и правна лица, удружења и други облици организовања, која у Републици Србији јавно саопштавају музичка дела, интерпретације и фонограме са репертоара организација на основу Закона о ауторском и сродним правима (у даљем тексту: Закон).

5. Накнада за јавно саопштавање музичких дела, интерпретација и фонограма (у даљем тексту: накнада за јавно саопштавање) је износ који је сваки корисник дужан да плати за јавно саопштавање музичких дела, интерпретација и фонограма.

**Члан 3**

Корисник је дужан да у складу са Законом о ауторском и сродним правима достави организацији податак о површини простора који користи за пријем гостију.

Корисници су дужни да пре почетка коришћења прибаве дозволу организације која остварује права аутора музике, закључивањем уговора о неискључивом уступању права коришћења репертоара музичких дела.

Корисници су дужни да овлашћеним лицима организације, у току контроле искоришћавања предмета заштите, омогуће увид у документацију и податке релевантне за обрачун накнаде која се према тарифи плаћа. Контрола искоришћавања предмета заштите врши се једном годишње за целу годину.

**Члан 4**

Репертоар организација чине репертоари организација Сокој, ОФПС и ПИ.

Репертоар организације Сокој чине музичка дела:

1. домаћих аутора и носилаца ауторског права, чланова Сокоја, који су уговором уступили своја права Сокоју, на основу члана 153. Закона;

2. аутора и носилаца ауторског права, чија права Сокој остварује на основу члана 180. став 1. Закона.

Репертоар организације ОФПС чине издати фонограми:

1. домаћих произвођача фонограма и носилаца сродног права произвођача фонограма чланова ОФПС који су уговором уступили своја права ОФПС, на основу члана 153. Закона;

2. произвођача фонограма и носилаца сродног права произвођача фонограма, чија права ОФПС остварује на основу члана 180. став. 1. Закона.

Репертоар ПИ чине интерпретације:

1. домаћих интерпретатора и носилаца права на интерпретације, чланова ПИ који су ПИ уступили своја искључива имовинско правна овлашћења, на основу члана 153. Закона;

2. интерпретатора и носилаца права на интерпретације, чија права ПИ остварује на основу члана 180. став 1. Закона.

**Члан 5**

Износи накнада за јавно саопштавање су у бодовима и дати су на месечном нивоу.

Пуна месечна накнада плаћа се за сваки започети месец.

Накнада се плаћа независно од обима искоришћавања.

Вредност бода износи 11,00 динара.

Вредност бода се исказује без пореза на додату вредност.

Вредност бода се сваког 1. јануара усклађује са годишњим индексом потрошачких цена, према званичним подацима републичког органа надлежног за послове статистике.

**Члан 6**

Износи накнада за јавно саопштавање утврђују се у зависности од:

1. површине простора који корисник користи за пријем гостију,

2. географске локације седишта корисника.

**Члан 7**

Даном почетка примене ове тарифе престаје да важи Тарифа за остваривање права на накнаду за јавно саопштавање музичких дела, интерпретација и фонограма ("Службени гласник РС", број 117/13), и то у следећем делу: Тарифни број 1. - Угоститељска делатност (сплавови, дискотеке, клубови, барови, ресторани, кафеи, кафићи, интернет кафеи, баште, киосци брзе хране који поседују простор за смештај гостију и сл.) и део Тарифног броја 4. (кладионице и коцкарнице).

**Члан 8**

Ова тарифа ступа на снагу осмог дана од дана објављивања у "Службеном гласнику Републике Србије", а примењује се од 1. јануара 2018. године.

**Члан 9**

Разврставање корисника у групе, како је наведено у табели из овог члана, дато је у складу са чланом 3. Уредбе о утврђивању јединствене листе развијености региона и јединица локалне самоуправе за 2014. годину ("Службени гласник РС", број 104/14), Одлуком о одређивању зона на територији града Београда ("Службени лист града Београда", број 81/15) и Одлуком о локалним комуналним таксама ("Службени лист града Новог Сада", бр. 56/12, 69/13, 33/14, 35/14, 69/14, 74/16 и 21/17):

|  |  |
| --- | --- |
| Бачка Паланка; Беочин; Бор; Ваљево; Врбас; Вршац; Кањижа; Крагујевац; Лајковац; Ниш; Нови Сад; Панчево; Пећинци; Пожаревац; Сента; Стара Пазова; Суботица; Ужице; Чачак. | Група 1 |
| Ада; Александровац; Апатин; Аранђеловац; Ариље; Бачка Топола; Бачки Петровац; Бечеј; Врање; Врњачка Бања; Горњи Милановац; Зајечар; Зрењанин; Инђија; Јагодина; Кикинда; Косјерић; Крушевац; Кула; Лапово; Мајданпек; Нови Кнежевац; Пирот; Пожега; Рача; Рума; Смедерево; Сомбор; Сремска Митровица; Сремски Карловци; Темерин; Топола; Чајетина; Шабац. | Група 2 |
| Алибунар; Бајина Башта; Баточина; Бач; Бела Црква; Богатић; Бољевац;  Велика Плана; Велико Градиште; Владимирци; Деспотовац; Жабаљ; Житиште; Ивањица; Ириг; Кладово; Кнић; Ковачица; Ковин; Коцељева;  Краљево; Лесковац; Лозница; Лучани; Љубовија; Мали Иђош; Неготин;  Нова Црња; Нови Бечеј; Нови Пазар; Осечина; Оџаци; Параћин; Пландиште; Прокупље; Свилајнац; Сечањ; Смедеревска Паланка; Сокобања; Србобран; Тител; Трстеник; Ћићевац; Ћуприја; Уб; Чока; Шид. | Група 3 |
| Алексинац; Блаце; Брус; Варварин; Власотинце; Гаџин Хан; Димитровград; Дољевац; Жабари; Жагубица; Књажевац; Крупањ; Кучево; Љиг; Мало Црниће; Мионица; Нова Варош; Опово; Петровац на Млави; Прибој; Ражањ; Рашка; Рековац; Сјеница; Црна Трава. | Група 4 |
| Бабушница; Бела Паланка; Бојник; Босилеград; Бујановац; Владичин Хан; Голубац; Житорађа; Куршумлија; Лебане; Мали Зворник; Медвеђа; Мерошина; Прешево; Пријепоље; Сврљиг; Сурдулица; Трговиште; Тутин. | Девастирана подручја |
| Београд зона И | |
| Београд зона II | |
| Београд зона III | |
| Београд зона IV | |
| Београд зона V | |
| Београд зона VI | |
| Београд зона VII | |
| Београд зона VIII | |
| Београд зона специфичних намена | |
| Делови Новог Сада ограничени улицама Булевар ослобођења, Булевар Јаше Томића до Кисачке улице, Кисачком улицом до Улице Јована Цвијића, Улицом Јована Цвијића, Гундулићевом улицом, улицом Јаше Игњатовића, Косовском улицом до Улице Марка Миљанова, Улицом Марка Миљанова, Београдским кејом, Кејом жртава рације, Сунчаним кејом до Моста слободе као и Булеваром цара Лазара, Булевар краља Петра И, Булевар Јаше Томића и у Петроварадину, Петроварадинска тврђава и Штросмајерова улица. | Нови Сад зона И |
| Делови Новог Сада и Петроварадина који нису обухваћени у зони Нови Сад И и Сремска Каменица | Нови Сад зона II |
| Насељена места која нису обухваћена у зони Нови Сад И и Нови Сад II | Нови Сад зона III |

Тарифни бројеви:

***Тарифни број 1.***

**Јавно саопштавање музичких дела, интерпретација и фонограма у угоститељским објектима и објектима за приређивање игара на срећу (ресторани, кафеи, кафићи, интернет кафеи, баште, киосци брзе хране који поседују простор за смештај гостију, кладионице, коцкарнице и други слични објекти независно од радног времена објекта)**

|  |  |  |  |  |  |  |  |
| --- | --- | --- | --- | --- | --- | --- | --- |
| површина (м2) | 0-25 | 26-50 | 51-100 | 101-150 | 151-200 | 201-300 | за сваких наредних 100 м2 или део тога увећати износ за |
| девастирана подручја | 31 | 62 | 73 | 91 | 122 | 243 | 31 |
| Београд зона VIII, Београд - зона посебних намена | 46 | 92 | 110 | 137 | 182 | 364 | 46 |
| Београд зона VII | 53 | 106 | 128 | 160 | 213 | 425 | 53 |
| Београд зона VI Нови Сад зона III | 61 | 122 | 146 | 182 | 243 | 485 | 61 |
| Група 4 Београд зона V | 68 | 136 | 164 | 205 | 273 | 546 | 68 |
| Група 3 Београд зона IV | 99 | 198 | 237 | 296 | 394 | 606 | 99 |
| Група 2 Београд зона III | 122 | 244 | 292 | 364 | 485 | 667 | 122 |
| Група 1 Београд зона II Нови Сад зона II | 137 | 273 | 328 | 409 | 546 | 727 | 137 |
| Београд зона И Нови Сад зона И | 152 | 304 | 364 | 455 | 606 | 1213 | 152 |

***Тарифни број 2.***

**Јавно саопштавање музичких дела, интерпретација и фонограма у дискотекама, клубовима, на сплавовима и у другим сличним угоститељским објектима који имају радно време после 01:00 часова**

|  |  |  |  |  |
| --- | --- | --- | --- | --- |
| површина (м2) | 0-50 | 51-100 | 101-150 | за сваких наредних 100 м2 или део тога увећати износ за |
| девастирана подручја | 109 | 137 | 182 | 137 |
| Београд зона VIII, Београд - зона посебних намена | 164 | 205 | 273 | 205 |
| Београд зона VII | 191 | 239 | 318 | 239 |
| Београд зона VI Нови Сад зона III | 218 | 273 | 364 | 273 |
| Група 4 Београд зона V | 246 | 307 | 410 | 307 |
| Група 3 Београд зона IV | 355 | 444 | 592 | 444 |
| Група 2 Београд зона III | 437 | 546 | 728 | 546 |
| Група 1 Београд зона II Нови Сад зона II | 492 | 614 | 819 | 614 |
| Београд зона И Нови Сад зона И | 546 | 682 | 910 | 682 |